als_Latn dik_Latn sag_Latn
Ambasadorja e Kosovës në Shtetet e Bashkuara të Amerikës, Vlora Çitaku, ka thënë se paga e saj prej 3393 euro është e ulët në vendin ku shërben ajo.
Këto komente Çitaku i ka bërë pas publikimit të deklarimeve të pasurisë që janë bërë nga Agjencia Kundër Korrupsion, dhe pasi kjo çështje është trajtuar nga mediat, transmeton Klan Kosova.
“Më lejoni t’ju njoftoj që paga e Ambasadorit është e njëjtë, si për atë që është Ambasador në SHBA, si për atë që është Ambasador diku tjetër. Pra, nuk ka pagë të veçantë për mua”, ka shkruar Çitaku në profilin e saj në Facebook.
“Dhe kjo duhet të ndryshojë. Paga e Ambasadorit do të duhej nivelizuar varësisht nga standardi i vendi ku shërben”.
“E më lejoni t’ju them, meqë e paskët bërë temë, paga prej 3393 euro është e madhe për Kosovë, dhe për rajon, por konsiderohet pagë e ultë këtu ku shërbej unë. Nuk po ankohem, se mua më mjaftojnë”.
Sipas deklarimit të pasurisë Çitaku merr 40 mijë e 725.72 euro në vit. Ajo ka deklaruar para të gatshme në një bankë në Kosovë mbi 17 mijë euro dhe 500 euro në SHBA.
Në deklarimin e pasurisë, Çitaku ka deklaruar tri banesa të përbashkëta me familjen, një në vlerë 90 mijë euro, tjetra 40 mijë euro, dhe një banesë 52 metra katror për të cilën nuk ka treguar vlerën e saj. Ambasadorja po ashtu ka deklaruar se ka të blerë një veturë Renault Clio në vlerë 6500 euro.
klankosova.tv
als_Latn als_Latn als_Latn als_Latn als_Latn als_Latn als_Latn bos_Latn